10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.44151 της 21 Ιουν./13 Αυγ.1958 Περί αυξήσεως του υπό του Τ.Α.Δ.Κ.Υ. χορηγουμένου εφ’ άπαξ βοηθήματος. Έχοντες υπ’ όψιν τας διατάξεις: 1)Του υπ’ αριθ.1726/44 Νόμου «περί τροποποιήσεως, συμπληρώσεως και κωδικοποιήσεως των περί Ταμείου Ασφαλίσεως Δημοτικών και Κοινοτικών Υπαλλήλων ισχυουσών διατάξεων». 2)Της παρ.5 του άρθρ.33 του Νόμ.1974/52 «περί τροποποιήσεως και συμπληρώσεως των ισχυουσών διατάξεων περί απονομής συντάξεως εις τους υπαλλήλους των Δήμων και Κοινοτήτων κλπ.». 3)Το υπ’ αριθ.14786/16 Μαΐου 1955 έγγραφον της Νομισματικής Επιτροπής, δι’ ου εξουσιοδοτούνται οι Υπουργοί Συντονισμού, Οικονομικών και ο εποπτεύων έκαστον Ασφαλιστικόν Ταμείον Υπουργός όπως αναπροσαρμόζουν τας παρεχομένας υπό διαφόρων Ασφαλιστικών Ταμείων συντάξεις, επιδόματα, βοηθήματα κλπ. και 4)Την κατά την συνεδρίαν 50 της 30.4.58 ληφθείσαν απόφασιν του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων, περί αυξήσεως των υπό του Ταμείου τούτου παρεχομένων εφ’ άπαξ βοηθημάτων, αποφασίζομεν: Αυξάνομεν το καταβλητέον εφ’ άπαξ βοήθημα εις τους από 1ης Ιουν.1958 και εφεξής εξερχομένους της υπηρεσίας και δικαιουμένους τοιούτου ησφαλισμένους του Τ.Α.Δ.Κ.Υ. ως και εις τας δικαιουμένας τοιούτου οικογενείας των θανόντων ησφαλισμένων από της ως άνω χρονολογίας και εφεξής, από του 200πλασίου του βασικού (προπολεμικού) τοιούτου, εις το 230πλάσιον αυτού. Η παρούσα δημοσιευθήτω δια της Εφημερίδος της Κυβερνήσεως. 